Nom del títol: Màster universitari en Aqüicultura per la Universitat de Barcelona, Universitat Autònoma de Barcelona i Universitat Politècnica de Catalunya
L'estudiantat ha de cursar un mínim de 10 crèdits ECTS en cadascuna de les universitats participants.
El mínim de crèdits que l'estudiantat ha de cursar en una (o en més d'una) de les altres universitats participants es el 30% del total de crèdits del títol.
Proporcionar a l'estudiantat la formació corresponent sobre:
La demanda mundial de producte pesquer manté una tendència creixent que de cap manera podrà satisfer la pesca extractiva; per aquesta raó, l'aqüicultura és la millor alternativa per cobrir aquesta demanda en el futur.
Ja en l'actualitat, l'aqüicultura aporta al voltant del 50% del producte pesquer mundial i amb això contribueix de forma significativa a la seguretat alimentària.
Però, a més, l'aqüicultura pot tenir altres finalitats relacionades amb l'oci (grans aquaris, aquariologia, pesca esportiva...), l'obtenció de substàncies d'interès industrial (productes farmacèutics, d'alimentació, combustibles...) o el medi ambient (repoblació, depuració biològica...).
Així doncs, d'acord amb totes les previsions, l'aqüicultura de producció seguirà creixent.
També es considera que creixerà l'aqüicultura no comercial, la qual inclou diferents activitats, depenent del context socioeconòmic de la regió.
Als països desenvolupats, es considera que el sector de l'oci (grans aquaris, aquariologia, ictioteràpia, etc.) incrementarà la seva activitat, mentre que, als països amb baixos ingressos i dèficit d'aliments, l'aqüicultura no comercial per a l'autoconsum contribuirà de forma significativa a garantir la seguretat alimentària de les properes dècades.
És interessant incloure les previsions del Pla estratègic nacional del Fons Europeu de la Pesca 2007-2013 del MARM (antic Ministeri de Medi Ambient, Medi Rural i Marí) per a l'aqüicultura.
S'estima en un 14% la taxa de creixement anual de l'aqüicultura espanyola i es considera factible la creació de més de 5.500 ocupacions directes i gairebé 15.000 d'indirectes, incloent-hi la generació de teixit empresarial en àrees perifèriques del litoral, que amb freqüència manquen d'alternatives d'ocupació i experimenten fenòmens migratoris cap a nuclis urbans.
Quant al sector de la investigació, a escala nacional, els instruments de finançament de nous projectes o propostes d'R+D+I des del sector empresarial segueixen augmentant i diversificant-se per atendre diferents necessitats, tal com es descriu en l'informe del MARM sobre la situació de l'aqüicultura espanyola.
Pel que fa a Catalunya, té un punt fort en les indústries associades a l'aqüicultura (vacunes, control de qualitat, etc.), en les quals pot desplegar el seu potencial tecnològic, més que no pas en producció primària.
Però on Catalunya és especialment forta és en generació de coneixement i innovació.
En aquest aspecte, la investigació catalana en aqüicultura treballa en xarxa en el marc de la XRAQ (Xarxa de Referència d'R+D+I en Aqüicultura).
En la XRAQ es troben integrats els grups d'investigació de les tres universitats que presenten aquesta proposta, a més de l'IRTA i el CSIC.
Finalment, cal destacar que les feines relacionades amb aquest sector possibiliten l'accés de les dones a un sector tradicionalment masculí, com és el de la producció pesquera.
Tot això ofereix un excel·lent marc per a la inserció laboral en el sector productiu dels futurs titulats i titulades.